Legend of Kcpakailmla. 399 



a hiki i niiia o Kaikipaananea, e paapu ana na kanaka, a me na mea a pan loa. Ike mai 

 la na niea a pau ia Kepakailiula, uwa mai la i ke kanaka niaikai, a minamina iho la no ka 

 make ia Kaikipaananea. 



MOKUNA IV. 

 No Kaikipaananea. 



OiA ko Kauai alii a puni, he 'Hi ikaika loa ia i ka hakaka, a me ke kui. Aole ona 

 mea e hina ai, oia ka oi o Kauai a puni, aohe alii, aohe koa oi ae mamua ona, nana wale 

 no ka hina a me ke eo. Nolaila, alua alii makau ia, e na 'Hi mai Hawaii a Niihau. O 

 Kakaalaneo ko Maui, o Kaikipaananea ko Kauai. Nolaila, haawi wale na kaikamahine 

 alii a me ka aina no keia mau alii, no ka makau o make. 



Ike mai la o Kaikipaananea ia Kepakailiula, kahea mai la : "E ! maanei ka mali- 

 hini e papa wahi lealea ai me kamaaina, eia no hoi na lealea o anei. He honuhonu, he 

 mokomoko, he kui no hoi." I aku o Kepakailiula: "Aole au i ike i ka honuhonu," wahi 

 a Kaikipaananea, "ole ae la oe ia, i ka mokomoko hoi." "Aole no wau i ike ia." "I 

 ke kui hoi." "Ae, e aho au ia, ua ao iki, aole nae i ai lolo, aka, e hoao no me ke 

 kamaaina." 



No ka honuhonu : Eia ke ano o ia, he noho i lalo, a hookomo ka wawae maloko o 

 kekahi wawae, a hoopili i ka uha. Pela na wawae a elua, ua kapa ia ia, he honuhonu. 



Ku ae la laua i luna. Olelo mai o Kaikipaananea: "la wai mua, i kamaaina i ka 

 malihini." I aku o Kepakailiula: "I kamaaina mua, he hope ka ka malihini." Mahope o 

 keia olelo ana, kui mai la o Kaikipaananea ia Kepakailiula, a kunewa, ona iho la, me ka 

 aneane e haule ilalo. Aole nae i hina, aka, ua poniuniu ma keia kui ana o Kepakailiula. 

 Nolaila kupono ae la ia i luna a pololei, pohala ae la kona poniuniu. Waiho aku la o 

 Kepakailiula i kana puupuu, ku o Kaikipaananea, waiho i lalo. Helelei ka mimi, hu ka 

 lepo, lele kukae ma kuu, kolili na wawae, moa ka umu, moa ka umu. Mahope o laila, ala 

 mai o Kaikipaananea a olelo kaena: "Ka akahi ka ka walea, lealea, eia ka o oe ka mea 

 e mikomiko iho ai keia kino!" 



